Zuberoa l'è el nome in basco unificà del teritorio storico più picenin del Paexe Basco francexe. L'è situà in tel dipartimento dei Pirenei Atlantici, inte ła vałe del Saison . In francexe el vien ciamà anca . Secondo ła Euskaltzaindia el sarea uno de i sete teritori che forma Euskal Herria, o sia un teritorio con carateristiche culturałi, antropołogiche e etnografiche comuni, come ła prexensa del basco. I comuni che le conpone i forma parte de i cantoni de Mauléon-Licharre e Tardets-Sorholus in tel distreto de Oloron-Sainte-Marie e Saint-Palais , in tel distreto de Baiona. Inoltre, i comuni che se considera apartenenti a sto teritorio storico e i forma parte del distreto de Oloron-Sainte-Marie i se ga asocià inte na comunità de municipi . Quei che apartien al distreto de Baiona no i forma parte de ła comunità. Ła capitałe storica l'è Mauleón-Licharre , rixultà da ła fuxion de i comuni de ła sità de Mauleón e ła łocałità de Licharre in tel 1841. Ła so economia ła dipende prinçipalmente da l'agricoltura, el subapalto aeronautico e calche picoła industria artixanałe come queła de łe espadrillas. El Zuberoa el confina: a nord el torente pirenaico d'Oloron el le separa da Bearn a est con ła vałe de Barétous a sud con ła vałe de Salazar in Navara a ovest con ła Basa Navara Ła çima più alta del Zuberoa l'è el monte , ła prima çima de 2000 m dei Pirenei partendo da oçidente. L'è anca ła çima più alta de Euskal Herria dopo del , e . D'altra parte, l' e el i'è rispetivamente el secondo e el terzo monte più alto de ła provinça. In tuto, ghè 27 çime che supera i 1 000 metri. Par che sto teritorio storico el fuse popołà xa in tel Pałeołitico Medio, esendo stè catè resti preistorici de l'omo de Neanderthal inte łe grote de Xaxixiloaga e Etxeberri. A ła fin del Neołítico, ła popołasion la s'era estexa e l'avea asimiłà tecniche e conosense de altri popołi. I Romani i ga avuo gran influensa in Zuberoa, cosita come in tel resto de l'Aquitania, anca se el ga manteguo el protobasco . Dopo ła caduta de l'Impero Roman in tel secoło V scominsia łe invaxioni de i Vixigoti e de i Franchi. Inte l'ano 602, i teritori baschi del nord dei Pirenei i vien riunii in tel ducato de Vasconia, vinsendo poco dopo l'exercito del re franco Dagoberto I e tentando de asicurarse in sta maniera na rełativa indipendensa. Spario el Regno de Tołoxa, che l'era in man franca, el ducato de Vasconia el se inpadronise de łe tere del ducato de Aquitania , anca se el resta indipendente fin a ła conquista carołingia del 768. Nonostante łe łote par restar indipendente, el Ducato de Vasconia el rixulta unio a queło de Aquitania tra i secołi VII e IX. In tel secoło IX sorge ła viscontea de Zuberoa a cauxa de ła nasita del regno de Panplona , el cui primo re, Iñigo Arista, el nomina Aznar primo visconte in tel 832, dando inìsio a na dinastia che sarea durà fin al XIII secoło.In tel secoło XI el duca de Guascogna el cede i so diriti sul Zuberoa al visconte de Bearn, mentre el re el continuava a esar el paron del castel de Mauleón. El ducato de Aquitania el se inposesa de i teritori baschi, conservando łe so istutisioni, par cedarło poco dopo in tel 1152 insieme col Lapurdi a i Inglexi, a cauxa del matrimonio tra Ełeonora de Aquitania e Enrico Plantageneto. Soto ła dominasion inglexe, el Zuberoa el consegue gran łibertà e el conserva i so costumi, xviłupando ła so economia. Dopo el dominio inglexe, in tel 1449, el pasa inte łe mane del visconte de Bearn Gaston IV de Foix.